Trans Impex Trade doo
Bul. Vojvode Stepe 123/2
21000 Novi Sad
Na osnovu člana 30. Zakona o radu ( dalje : Zakon ) , zaključuje se Ugovor O Radu
1. Trans Impex Trade doo iz Novog Sada , ( dalje : poslodavac ) , zasniva radni odnos sa
Petar Petrović , IV stepen stručne spreme , ( dalje : zaposleni ) , sa boravištem u Novom Sadu , ul. Branka Radičevića br. 25/14 , JMBG 2902961800158 , za obavljanje poslova komercijaliste ( kontaktiranje potencijalnih klijenata telefonom i na terenu , ugovaranje poslova , kao i drugi poslovi po potrebi ) .
2. Zaposleni će obavljati poslove u Novom Sadu .
3. Zaposleni zasniva radni odnos na :
1 ) Neodređeno vreme , počev od 01. 02. 2010. godine .
4. Zaposleni je dužan da stupi na rad 01. 02. 2010.
5. Zaposleni zasniva radni odnos sa punim radnim vremenom , u trajanju od osam ( 8 ) časova dnevno , odnosno četrdeset ( 40 ) časova nedeljno .
6. Zaposleni ima pravo na odmor u toku dnevnog rada u trajanju od 30 minuta , u vremenu od 10 do 10.30 časova .
7. Osnovna zarada zaposlenom se utvrđuje u novčanom iznosu za poslove za koje je zaključen ovaj ugovor , i to :
· Na ime osnovne zarade u visini od 35.000,00 dinara mesečno ;
8. Zarada po osnovu ostvarenog radnog učinka utvrđuje se u skladu sa Zakonom o radu .
9. Zaposleni ima pravo na uvećanu zaradu u skladu sa Zakonom o radu .
10. Naknada zarade za vreme odsustvovanja sa rada na dan praznika koji je neradan dan , godišnjeg odmora , plaćenog odsustva , vojne vežbe i odazivanja na poziv državnog organa , isplaćuje se u visini utvrđenoj Zakonom o radu .
11. Naknada zarade za vreme odsustvovanja sa rada zbog privremene nesposobnosti za rad ( bolovanja ) isplaćuje se u visini utvrđenoj Zakonom o radu i Zakonom o zdravstvenom osiguranju .
12. Naknada zarade zbog odsustvovanja sa rada bez krivice zaposlenog i zbog odsustvovanja po naredbi nadležnog organa , isplaćuje se u skladu sa Zakonom o radu .
13. Naknada troškova :
1 ) za dolazak i odlazak sa rada u visini cene prevozne karte u javnom prevozu ;
2 ) za vreme provedeno na službenom putu u zemlji u skladu sa Zakonom o radu i Zakonom o porezu na dohodak građana ;
3 ) za vreme provedeno na službenom putu u inostranstvu u skladu sa propisima ;
4 ) za ishranu u toku rada u visini od 500 dinara mesečno i
5 ) za regres za korišćenje godišnjeg odmora u visini od 500 dinara mesečno .
14. Zaposleni ima pravo na druga primanja ( otpremninu zbog odlaska u penziju , solidarnu pomoć , jubilarnu nagradu i dr. ) utvrđena Zakonom o radu .
15. Zarada će se isplaćivati jednom mesečno , do kraja tekućeg meseca isplaćuje se zarada za prethodni mesec .
16. Zaposleni je dužan da poslodavcu naknadi štetu u skladu sa odredbama Zakona o radu , koju je prouzrokovao na radu namerno , odnosno iz krajnje nepažnje .
17. Poslodavac je dužan da zaposlenom naknadi štetu u slučaju povrede na radu ili u vezi sa radom , u skladu sa Zakonom .
18. Zaposleni je dužan da poslodavcu dostavi otkaz ugovora o radu 30 dana pre dana koji je naveo kao dan prestanka radnog odnosa .
19. Poslodavac je dužan da zaposlenom organizuje rad na način koji obezbeđuje bezbednost i zaštitu života i zdravlja na radu , u skladu sa zakonom i drugim propisima .
20. Na sva prava , obaveze i odgovornosti zaposlenog i poslodavca koja nisu uređena ovim ugovorom , primenjuju se odredbe Zakona .
21. Ovaj ugovor može da otkaže svaka od ugovornih strana , pod uslovima i u slučajevima utvrđenim Zakonom .
22. Ovaj ugovor sačinjen je u 3 ( tri ) istovetna primerka , od kojih 2 ( dva ) zadržava poslodavac , a 1 ( jedan ) zaposleni .
Broj 01/2010
U Novom Sadu , 01. 02. 2010. godine
Zaposleni Direktor